paragraph_text: Općina je jedinica lokalne samouprave koja je na osnovi ispunjavanja propisanih uvjeta uspostavljena zakonom. Ona je osnovna jedinica lokalne samouprave u Federaciji BiH. Grad je jedinica lokalne samouprave koja predstavlja urbanu, infrastrukturnu cjelinu povezanu svakodnevnim potrebama stanovništva. Grad se, osim ustavom, uspostavlja federalnim zakonom na osnovi sporazuma o udruživanju dviju ili više općina, odnosno odluke općinskog vijeća općine koja ispunjava propisane uvjete iz zakona, a koja ima najmanje 30 000 stanovnika, odnosno u čijem gradskom središtu kao zaokruženom urbanom području živi najmanje 10 000 stanovnika. Grad u smislu ovog zakona predstavlja sjedište županije i u slučaju neispunjavanja drugih uvjeta iz zakona.Mujakić, 2010., str. 1050.